कलाकार लंबे समय से अक्सर असहिष्णु भीड़ की हिंसात्मक कार्यवाहियों का शिकार रहे हैं। बलबीर कृशन को दिल्ली में हिसात्मक हमला का सामना करना पड़ा, क्योंकि उनकी कला में उनकी समलिंगी कामुकता की गूंज सुनाई देती है; एफ एम हुसैन को अपने जीवन की संध्या में हत्या की धमकियों के बाद देश निकाला में रहना पड़ा; तस्लीमा नसरीन अभी तक भारत में स्थायी शरण पाने में असमर्थ हैं; सलमान रुश्दी को जयपुर साहित्य समारोह में बोलने की अनुमति को अंतिम क्षणों में वापस ले लिया गया था; मुंबई विश्वविद्यालय ने रोहिंटन मिस्त्री के उपन्यास ‘सच ए लांग जर्नी’ को अपने पाठ्यक्रम से वापस ले लिया; पुणे के लाल महल की महत्वपूर्ण जगह से रातो-रात दादोजी कोंडदेव की प्रतिमा को बिना किसी को कानो- कान खबर लगे हटा दिया गया; जोसेफ लेलिवेल्ड की किताब ‘ग्रेट सोल: महात्मा गांधी एण्ड हिज स्ट्रगल विथ इंडिया’ के खिलाफ तत्काल गुजरात और केंद्र सरकार द्वारा प्रतिबंध लगा दिया गया। बुद्धिजीवी विरोधी उपद्रवी गुंडों की भीड़ के सामने बुरी तरह से साष्टांग दंडवत करने का हमारा एक लंबा शर्मनाक इतिहास रहा है। एक बार तो मैंने यह सब देख कर अत्यधिक उत्तेजित महसूस किया, इसके बावजूद कि इसके उदाहरण पांच दशकों तक फैले हुए हैं कि कुछ ज्यादा नहीं बदला है।